Միեւնույն ժամանակ «Հայաստանի Հանրապետության ընտանեկան օրենսգրքում փոփոխություններ եւ լրացումներ կատարելու մասին» ՀՀ օրենքի նախագծի 35-րդ հոդվածով նոր խմբագրությամբ շարադրված ՀՀ ընտանեկան օրենսգրքի 137-րդ հոդվածի 3-րդ մասի եւ նշված օրենսգրքի 139-րդ հոդվածի 1-ին մասի 2-րդ պարբերության ընդունումը, այլ հավասար պայմաններում, ենթադրում է շահառուների շրջանակի ընդլայնում եւ ՀՀ պետական բյուջեից լրացուցիչ ֆինանսական միջոցների հատկացման անհրաժեշտություն, որի չափը որոշել հնարավոր չէ համապատասխան տեղեկատվության բացակայության պատճառով: «Հայաստանի Հանրապետության ընտանեկան օրենսգրքում փոփոխություններ եւ լրացումներ կատարելու մասին» ՀՀ օրենքի նախագծի ընդունման ազդեցությունը ՀՀ համայնքների բյուջեների եկամուտների եւ ծախսերի վրա կլինի չեզոք: